stanford-oval/wikipedia huggingface dataset:
מדיטציה
מדיטציה והשפעתה על המוח > פלסטיות המוח

פלסטיות היא תכונה בסיסית של מערכת העצבים, אשר קיימת גם באורגניזמים פשוטים ומוגדרת כיכולתה של מערכת העצבים המרכזית להשתנות. שינויים אלה יכולים להתרחש כתוצאה מגורמים שונים, החל מהתפתחות נורמלית והבשלת האורגניזם, דרך רכישת מיומנויות חדשות אצל אנשים צעירים ובוגרים וכלה בהופעת נזק למערכת העצבים המרכזית או מהזנחה סנסורית.
השינויים המתחוללים במעגלים העצביים במוח משקפים השתנות של מעגלים קיימים או יצירה של מעגלים חדשים. המקום בו נראים שינויים אלה הם בצמתים בין הנוירונים הקרויים "סינפסה" (בשל מורכבות מערכת הנוירונים והסינפסות במוח, ניתן רק לאמוד את השינוי במספרן אך לא לספור אותן באופן מדויק). שינויים אלה מתרחשים בתיאום עם שינויים בהתנהגות או בתפקודים פסיכולוגיים.
הפלסטיות הנוירולוגית מתרחשת בשתי דרכים:
Experience Expected – דרך זו מתרחשת ב"תקופות קריטיות". המוח נוצר עם תבנית הזקוקה לחשיפה לגירויים מסוימים או להתנסויות מסוימות בתקופת התפתחות קבועה וזאת כדי לאפשר לתפקודים מסוימים להתפתח באופן היעיל והטוב ביותר. חסימת החשיפה לגירויים מסוימים ב"תקופה הקריטית" יכולה להביא לנזק כמעט בלתי הפיך או קשה מאוד לשינוי. (דוגמה למערכות המתפתחות באופן זה: מערכת הראיה, לימוד שפה ראשונה והתפתחות רגשית).
Experience Dependent – דרך זו יכולה להתרחש בכל גיל וקשורה ללמידה ולזיכרון. מערכת העצבים הגמישה משתנה בהתאם להתנסויות שונות אותן האדם חווה.
לפי התפיסה המסורתית, למוח יש יכולת להשתנות רק בגילאים צעירים בהם הוא עודו מתפתח. עם זאת, המדע הוכיח כי תכונת הפלסטיות ממשיכה לאפיין את המוח עד ליום מותו. מחקרים שונים וסיפורי חיים מראים כי על ידי אימון של המוח ניתן לבצע שינוי מהותי בתפקודים שונים, כאשר לכל תפקוד מוחי נדרש אימון מסוג שונה. הפסיכיאטר נורמן דוידג' בספרו "המוח הגמיש" מציג מקרים לפיהם אנשים הצליחו לסגל את עצמם לשינויים כדוגמת העלאת רמת משכל, התגברות על כאבי רפאים (פנטום), טיפול בהפרעות אובססיביות, ותיקון לקויות למידה. כדבריו: "בתנאים הנכונים, לימוד ותרגול של מיומנות חדשה עשויים לחולל שינויים במאות מיליוני, ואולי במיליארדי החיבורים שבין תאי העצב במפות המוח שלנו" (דוידג', 2009, 57).
מדיטציה והשפעתה על המוח > השפעות המדיטציה על יכולות למידה

ליכולת הקשב השפעה קריטית על התהליך המנטלי המרכזי בלמידה. בעולם המודרני, מתייחסים לקשב כמורכב משני חלקים: עלייה בזרם המידע וחיפוש אישי לביצוע מספר פעילויות באופן סימולטני או חיפוש אחר מספר גירויים. לפיצול קשב גם כן השפעה חשובה על ביצועי הלומד, דוגמה לכך ניתן לראות למשל במחקר שבדק ביצוע של מספר משימות באותו זמן. המחקר הראה כי נוכחותה של משימה משנית קידם בעיקר למידה של שינון בעל פה. בניגוד לכך, הסטת קשב למשימה אחת קידמה יכולת נוספת של הכללת המידע הנלמד למצבים חדשים.
מדיטציה והשפעתה על המוח > מדיטציה ונוירופידבק

נמצא במחקרים רבים שבאמצעות תרגול קבוע של מדיטציה, ניתן להפיק את אותן תועלות של טיפול בנוירופידבק עבור מגוון רחב של הפרעות, כגון: קשב וריכוז, נדודי שינה, חרדה, דיכאון, אפילפסיה, התמכרות, אוטיזם ועוד. מכיוון שגם מדיטציה וגם נוירופידבק משמשות כשיטות לאימון מצבים נפשיים, ההנחה הרווחת היא ששתי השיטות גורמות לשינויים פלסטיים דומים במוח, ולכן יכולות לסייע לסוגי הפרעות דומות.
אחת ההשערות להסבר הדמיון בין מדיטציה ונוירופידבק, היא שלשתיהן השפעה חיובית של שיפור רמת הקשב והשליטה הקוגניטיבית, אשר מסייעות בוויסות הריכוז והרגש.
מדיטציה והשפעתה על המוח > ביקורת מחקרית

על-אף ריבוי הממצאים הקושרים בין תרגולי מדיטציה לדפוסים מוחיים שונים, ולמרות השיפור העצום במכשור המשמש למחקרים מוחיים, עדיין קיימות מגבלות ושאלות רבות שהמדע מתקשה לספק להן מענה.
מבחינה סטטיסטית, רובם המוחלט של המחקרים בנושא אינם מצביעים על סיבתיות, אלא על מִתְאָם, כלומר על קיומו של קשר כלשהו בין הפעילות המדיטטיבית לפעילות המוחית הנצפית. פרופסור פרננדו וידאל, היסטוריון של מדעי ההתנהגות, כותב ביחס למחקרי fMRI: ”אף שרבות מהנוירו-דיסציפלינות משגשגות כיום, רוב המחקרים בתחומים הללו מראים בסך הכול שפעילות מוחית כלשהי – שמשמעותה אינה ברורה – מתנהלת במקביל להתנהגות כלשהי. דוגמה לכך היא הקביעה כי הדמיה מוחית מוכיחה את יתרונות המדיטציה מפני שהיא מראה כי מדיטציה 'משנה את המוח'. קביעה זו חזרה והדהדה בתקשורת וברחבי הרשת, אבל זוהי טענה מיותרת ומנופחת יתר על המידה: מיותרת משום שאנחנו יודעים שכל פעילות משנה בהכרח את המוח, ומנופחת משום שהשלכותיה של פעילות כזאת או אחרת – השלכות חיוביות, במקרה של מדיטציה – אינן הופכות תקפות יותר כאשר מוצגת קורלציה עם פעילות עצבית כלשהי. זה אופיים של רוב ה'ממצאים' שמציעות הנוירו-דיסציפלינות, אך היקף הפרסום והתהודה ש'הממצאים' הללו זוכים להם חושף עד כמה חִלחלה הגישה הנוירוצנטרית להבנה שלנו את עצמנו.”
מרבית המחקרים משווים בין מתרגלים ותיקים לבין מתרגלים טירונים, וניתן לספק מספר הסברים חלופיים להבדלים בין שתי האוכלוסיות: ראשית, ייתכן כי ההבדלים שנמצאו בין שתי האוכלוסיות נובעים מסגנון אישיות ומאורח חיים שונה המאפיין את האנשים שנוטים לתרגל יותר מדיטציה, ולא מהשפעות התרגול עצמו. שנית, הבדלים אלו עשויים לשקף מבנים מוחיים מסוימים שהתקיימו עוד לפני התרגולים, והם אלו שהובילו אנשים מסוימים לעסוק במדיטציה באופן יותר אינטנסיבי מאחרים.
בשנת 2018 התפרסמה במגזין Scientific Report (השייך לכתב העת Nature) מטא-אנליזה שסקרה מחקרים בפסיכולוגיה אשר דיווחו על ההשפעות החברתיות החיוביות של המדיטציה. המאמר העלה תהיות באשר ליכולתה של המדיטציה לקדם התנהגות חברתית חיובית, ציין את היעדר ההתייחסות המחקרית להשפעות שליליות אפשריות של המדיטציה, ואף הצביע על כשלים מתודולוגיים רבים במחקר המדעי בתחום.
ראו גם

התבודדות
בואבום
אקסטזה
קשיבות
העידן החדש
אימננטיות
זרימה (פסיכולוגיה)
היפנוזה
חסך חושי
אינדוקטרינציה
לקריאה נוספת

דוידג', נ'. (2009). "המוח הגמיש". ירושלים: כתר
תומר פרסיקו, מדיטציה יהודית, התפתחותן של תרגולות רוחניות ביהדות זמננו, תל אביב: ההוצאה לאור של אוניברסיטת תל אביב, תשע"ו 2016(הספר בקטלוג ULI)
מבוא להשקטה והתבוננות, מאת ג'ה-יִי, נכתב במאה השישית לספירה ותורגם מסינית על ידי אורי קפלן.
הארט, ו. האמנות לחיות, כנרת זמורה ביתן, 2016
פטריציו פאולטי, OMM דקה אחת של מדיטציה, הוצאת חדקרן, 2018
פינגוויניים

.
| פינגוויניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
תת־מחלקה:: עופות בתראים
אינפרא־מחלקה:: עופות מפותחים חסרי שיניים
קבוצה:: דמויי שקנאים
סדרה:: פינגווינאים
משפחה:: פינגוויניים
סוגים
 פינגווין גדול (Aptenodytes)  פינגווין זנב-מכחול (Pygoscelis)  פינגווין מצוייץ (Eudyptes)  Megadyptes  פינגווין זוטר (Eudyptula minor)  פינגווין החגורה (Spheniscus)  סוגים נוספים שנכחדו
שם מדעי
 Sphenisciformes ‏בונפרטה, 1831
תחום תפוצה


פינגווין הסלעים
פינגווינים מלכותיים באיי פוקלנד
פינגווין זוטר
פינגוויני אדלי על קרחון
פִּינְגְּוִינִיִּים (שם מדעי: Spheniscidae) היא משפחת עופות ימיים יחידה בסדרת הפינגווינאים, הכוללת שישה סוגים ושבעה עשר מינים. הפינגווינים הם עופות חסרי יכולת תעופה, החיים רק בחצי הכדור הדרומי ומין אחד מצוי באיי גלאפגוס שעל קו המשווה. מינים רבים מהמשפחה חיים באנטארקטיקה הקפואה, כשהמין פינגווין קיסרי מצוי שם במשך כל החורף הקפוא. הרוב המוחלט של סוגי הפינגווינים נמצא בירידה בתפוצה עקב אובדן בתי גידול, המסת קרחונים, ודייג יתר שמפחית את המזון הזמין להם.
מאפיינים

כבר בשחר הימים, בשל לחצי סביבה, עברו הפינגווינים לפעילות ימית והם העוף המותאם ביותר לתנועה במים:
בניגוד לעופות מים אחרים, אין הפינגווינים שוחים באמצעות רגליהם כברבור וכברווז אלא מתקדמים במים באמצעות כנפיהם. הפינגווינים איבדו את כושר התעופה וכנפיהם דומות לסנפירים דוגמת גפיהם של צבי ים.
צורת גופם הידרו־דינאמית ומקלה עליהם להשיג מהירות גבוהה בשוטם במים.
הפינגווינים אינם מעופפים ואין להם עצמות חלולות כיתר בעלי הכנף אשר זקוקים למשקל גוף קל, אלא עצמותיהם המלאות הן יתרון בצלילה לעומק רב.
הגדול במיני הפינגווינים והעוף המפותח הגדול ביותר כיום הוא פינגווין קיסרי (Aptenodytes forsteri) ששוקל עד 45 ק"ג וגובהו עד 122 ס"מ. הקטן ביותר הוא פינגווין זוטר (Eudyptula minor) ששוקל 1.5 ק"ג וגובהו עד 43 ס"מ.
קומימאנו הוא סוג נכחד שהיה קיים לפני 50–60 מיליון שנים.
תזונה

הפינגווינים ניזונים מדגים ומסרטנים אותם הם צדים. ביבשה כמעט שאינם תרים אחר מזון. הם תלויים באוויר האטמוספירי לנשימה ובצלילתם במים הם אוטמים את נחיריהם ומשתמשים במלאי האוויר המצוי בריאותיהם עד אשר אוזל החמצן כמעט כליל ואז שבים אל פני המים כדי לשאוף אוויר מחדש.
תפוצה

כל המינים נפוצים רק בחצי הכדור הדרומי, למעט מין אחד החי באיי גלאפגוס סמוך לקו המשווה. הגדול במינים הוא הפינגווין הקיסרי ששוכן באנטארקטיקה הקפואה ואחד מהמינים הקטנים ביותר שוכן באיים החמימים של ארכיפלג גלאפגוס, וזאת על פי כלל ברגמן.
התרבות

בעת הקינון דוגר הזכר על הביצה אותה מטילה הנקבה, הנקבה יוצאת לים לחפש מזון ועד לשובה הזכר לא עוזב את הביצה לרגע. הפינגווין הזכר ידוע במסירות שלו לתפקיד האב, ולאחר מכן מטפלים יחד בגוזלים. תקופת הדגירה נמשכת כחודשיים ובמהלכה לא אוכל הזכר דבר.
לפינגווינים מנהג ללשלש באותם מקומות שבהם עשו כך הוריהם, ואף לדגור על מצבורי הלשלשת. צברים אלה הופכים ברבות הימים לדשן חקלאי משובח המכונה "גואנו פרו" והאדם כורה בהם בכמות רבה עד כי מחריב הוא מקומות קינון שלמים ומונע בשל מעשיו אלו, הקמת דור חדש של צאצאים אצל הפינגווינים, כי הללו ימתינו עד אשר ישוקמו תילי הלשלשת כדי שישובו להתרבות מחדש.
בדרום אפריקה הם דגים בקבוצות, דוחקים להקות דגים אל קרוב לפני המים. הדבר מחייב תגובה מהירה לקבוצה וצפייה לאן יפנה הטרף. הם זוכרים איך לשוב כל שנה לאותו הקן, הממוקם בין אלפי קינים אחרים ויודעים לנווט אליו. כמה מינים לפחות ניחנים בשמיעה סלקטיבית ומסוגלים לזהות קול מוכר בין קולות רבים.
סכנות

לפינגווינים אורבות סכנות רבות הן מצד טורפים, הן מצד האדם, והן עקב שינויי האקלים. אויביהם בטבע הם חמסנים, עופות החומסים את אפרוחיהם וביציהם וכן יסעור ענק וכיאוניסים או קרקרות. במים ומחוץ למים עלולים כלבי ים ואריות ים ללוכדם ובמים צדים אותם כרישים וקטלנים.
האדם לרוב אינו ניזון מבשרם של הפינגווינים אך הוא מהווה את האיום הממשי לקיומם; מכלית נפט שמתבקעת מציפה שטחים נרחבים בים בנוזל השחור והצמיג אשר מכסה את גופם של יצורים במים ומביא למותם המוקדם. דייג יתר של חסילוני קריל מקטין את כמות המזון הזמינה לפינגווינים, ובכך פוגע במיוחד באפרוחים ובצעירים אשר מתקשים לצבור מספיק שומן על מנת לשרוד בשנת החיים הראשונה שלהם.
עקב המסת הקרחונים, מצטמצמים בתי הגידול של הפינגווינים. ב-2022 הייתה תמותה גדולה של פינגווינים מול חופי ברזיל. ביולי 2023 מתו 2,000 פינגווינים מסוג מגלן באוקיינוס האטלנטי, נסחפו לחופי אורוגוואי, וסיבת מותם טרם התבררה.
אטימולוגיה

ייתכן כי השם "פינגווין" מקורו לטיני (pinguis = "שמן"). השערה זו מתבססת על איות המילה בשפות כמו צרפתית (pingouin) וגרמנית (pinguin), שבהן האות השנייה היא i, ולא על דרך האנגלית, בה האות השנייה היא e.
אחרים גורסים כי מקור שמו של עוף זה הוא דווקא ולשי. הללו טוענים כי זהו הלחם בסיסים של המילה pen (=ראש) עם המילה gwyn (=לבן) המתייחס לאלקה גדולה, עוף ימי דמוי פינגווין שנכחד במאה ה־19 ובקדמת ראשו שני כתמים לבנים. ואולם, המסתייגים מגרסה זו מצביעים על־כך שהיא אינה מתיישבת עם צורות הכתיב שאינן אנגליות; על־כך שאין בנמצא דוגמאות נוספות למילים ולשיות שהשתרשו בלשונות אירופאיות; וכן על־כך שאין לוולשית כל קשר יוצא דופן עם בעל־חיים זה, כזה שהיה מוביל להשאלת הביטוי בשפות אחרות. אף על פי שנדמה כי הסברה הראשונה היא המניחה את הדעת, בחר אברהם אבן־שושן להתייחס דווקא אל זו השנייה במילונו, בהוסיפו את הכיתוב "ראש לבן?" בצד המונח, המצביע על מקור אטימולוגי משוער.
מיון

סדרה פינגוינאים (Sphenisciformes)
סוג Anthropodyptes – נכחד
סוג Arthrodytes – נכחד
סוג Aprosdokitos – נכחד
סוג Crossvallia – נכחד
סוג Ichthyopteryx – נכחד
סוג Kupoupou – נכחד
סוג Kaiika – נכחד
סוג Korora – נכחד
סוג Inguza – נכחד
סוג Muriwaimanu – נכחד
סוג Nucleornis – נכחד
סוג Orthopteryx – נכחד
סוג Palaeoapterodytes – נכחד
סוג Pseudaptenodytes – נכחד
סוג Sequiwaimanu – נכחד
סוג Tasidyptes – נכחד
סוג Tereingaornis – נכחד
סוג Tonniornis – נכחד
סוג Wimanornis – נכחד
משפחה פינגויניים (Spheniscidae)
סוג ויימאנו (Waimanu) – נכחד
סוג Kumimanu – נכחד
סוג Delphinornis – נכחד
סוג Marambiornis – נכחד
סוג Mesetaornis – נכחד
סוג Pferudyptes – נכחד
סוג אנטרופורניס (Anthropornis) – נכחד
סוג פלאואודפטיס (Palaeeudyptes) – נכחד
סוג איקדיפטיס (Icadyptes) – נכחד
סוג פכידיפטיס (Pachydyptes) – נכחד
סוג Inkayacu – נכחד
סוג Kairuku – נכחד
סוג Paraptenodytes – נכחד
סוג Archaeospheniscus – נכחד
סוג Duntroonornis – נכחד
סוג Platydyptes – נכחד
סוג Dege – נכחד
סוג Marplesornis – נכחד
תת-משפחה Palaeospheniscinae – נכחדה
סוג Eretiscus
סוג Palaeospheniscus
תת-משפחה Spheniscinae
Spheniscidae gen. et sp. indet. CADIC P 21 – נכחד
Spheniscidae gen. et sp. indet – נכחד
סוג Madrynornis – נכחד
סוג פינגווין גדול (Aptenodytes )
מין פינגווין מלכותי (Aptenodytes patagonicus)
פינגווין קיסרי (Aptenodytes forsteri)
aptenodytes ridgeni – נכחד
סוג פינגווין זנב-מכחול (Pygoscelis )
פינגווין לבן אוזן (Pygoscelis papua)
פינגווין אדלי (Pygoscelis adeliae)
פינגווין רצועת-הסנטר (Pygoscelis antarctica)
Pygoscelis grandis – נכחד
Pygoscelis calderensis – נכחד
Pygoscelis tyreei – נכחד
סוג פינגווין מצוייץ (Eudyptes )
פינגווין הסלעים (Eudyptes chrysolophus)
פינגווין עב-מקור (Eudyptes pachyrhynchus)
פינגווין חסון (Eudyptes robustus)
פינגווין ישר-ציצה (Eudyptes sclateri)
פינגווין לבן-פנים (Eudyptes schlegeli)
פינגווין מצויץ מערבי (Eudyptes chrysocome)
פינגווין מצויץ צפוני (Eudyptes moseleyi)
פינגווין צ'טהאם (Eudyptes warhami) – נכחד
סוג Megadyptes
פינגווין צהוב עין (Megadyptes antipodes)
פינגווין וייטהא (Megadyptes waitaha) – נכחד
סוג ומין יחיד פינגווין זוטר (Eudyptula minor) – ייתכן שכולל 2–3 מינים
סוג פינגווין החגורה (Spheniscus )
פינגווין שחור-רגל (Spheniscus demersus)
פינגווין הומבולדט (Spheniscus humboldti)
פינגווין מגלן (Spheniscus magellanicus)
פינגווין גלאפגוס (Spheniscus mendiculus)
Spheniscus anglicus – נכחד
Spheniscus chilensis – נכחד
Spheniscus megaramphus – נכחד
Spheniscus muizoni – נכחד
Spheniscus urbinai – נכחד
בתרבות

הסרט "מדגסקר" מכיל ארבע דמויות שדמותן הן פינגווינים (ריקו, קובלסקי, סקיפר, פרייבט) שלמעשה הם "סוכנים חשאים". בערוץ ניקלודיאון הופקה סדרה על ארבעת הפינגווינים ושלושה סרטים בשם "הפינגווינים ממדגסקר", שזכו להצלחה רבה.
סדרת הסרטים "תזיזו ת'רגליים" עוסקים בפינגווינים.
סדרת הסרטים "תפוס ת'גלים" עוסקת בכמה פינגווינים שגולשים על המים עם גלשן.
בקומיקס "באטמן" מופיע נבל בשם הפינגווין, בן למשפחת אצולה בעל גוף מעוות דמוי פינגווין שמבצע את פשעיו באמצעות עופות ומטריות. דמותו של הפינגווין בקולנוע גולמה על ידי השחקן דני דה-ויטו.
פינגו היא סדרת טלוויזיה לילדים שצולמה עם דמויות מפלסטלינה.
טקס הפינגווין משמש כסמל של מערכת ההפעלה לינוקס. טקס מופיע בגרסאות שונות בסרטונים, משחקי מחשב וכקמע של הפצות לינוקס שונות, יחד עם העמיתות הנשיות שלו פני (Penny) וגוון (Gown).
ראו גם

אלקה גדולה
משפחת הקיסרים
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
↑  IUCN Red List, Penguins, www.iucnredlist.org, ‏2019
↑  Liz Langley, How penguins show their smarts. National Geographic, 25 April 2019
1 2  כ-2,000 פינגווינים נמצאו מתים באורוגוואי, באתר ynet, 23 ביולי 2023
| פינגוויניים |
| --- | --- | --- |
| פינגווין גדול | פינגווין קיסרי • פינגווין מלכותי |    |
| פינגווין זנב-מכחול | פינגווין לבן-אוזן • פינגווין רצועת-הסנטר • פינגווין אדלי |    |
| פינגווין מצוייץ | פינגווין הסלעים • פינגווין עב-מקור • פינגווין חסון • פינגווין ישר-ציצה • פינגווין לבן-פנים • פינגווין מצויץ מערבי • פינגווין מצויץ צפוני |    |
| פינגווין צהוב-עין (סוג ומין יחיד) | פינגווין צהוב-עין |    |
| פינגווין זוטר (סוג ומין יחיד) | פינגווין זוטר |    |
| פינגווין החגורה | פינגווין מגלן • פינגווין גלאפגוס • פינגווין שחור-רגל • פינגווין הומבולדט |    |
| --- | --- |
בקרת זהויות :  NLI: 987007533961705171  BnF: cb122514334 (data)  GND: 4174708-2  LCCN: sh85099397  NKC: ph325848
טיאנפטין

| --- | --- |

המבנה הכימי של טיאנפטין
 שם IUPAC
 7-[(3-Chloro-6-methyl-5,5-dioxo-11H-benzo[c][2,1]benzothiazepin-11-yl)amino]heptanoic acid
 שמות מסחריים בישראל
 אין
 נתונים כימיים
 כתיב כימי:  C21H25N2ClO4S 
 מסה מולרית:  436.95 גרם/מול
 נתונים פרמוקוקינטיים
 זמינות ביולוגית:  99%
 מטבוליזם:  כבדי (β-אוקסידציה)
 זמן מחצית חיים:  2.5–3 שעות (4–9 שעות בקשישים)
 הפרשה:  שתן (65%), צואה (15%)
 בטיחות
 מעמד חוקי:  משתנה לפי מדינה
 סיכון לתלות:  גבוה
 דרכי מתן:  דרך הפה
 מזהים
 קוד ATC:  N06AX14
 מספר CAS:  72797-41-2
 PubChem:  68870
 ChemSpider:  62102
טיאנפטין (באנגלית Tianeptine) היא תרופה פסיכיאטרית ממשפחת נוגדי דיכאון טריציקליים אטיפית. התרופה משמשת בעיקר לטיפול בדיכאון, חרדה ותסמונת המעי הרגיז. התרופה משווקת תחת השמות המסחריים קואקסיל (Coaxil), סטבלון (Stablon), וטטינול (Tatinol). התרופה פותחה בצרפת ומשווקת במדינות רבות, אך מעמדה החוקי משתנה ממדינה למדינה.
שימושים רפואיים

טיאנפטין היא תרופה נוגדת דיכאון המשמשת באופן מרכזי לטיפול בדיכאון. היא מייצגת קו טיפול אטיפי לאור מנגנון הפעולה הייחודי שלה, שמבדיל אותה מתרופות נוגדות דיכאון אחרות, כגון SSRI (מעכבי קליטה חוזרת בררניים של סרוטונין). מעבר לדיכאון, טיאנפטין הראתה השפעה בהפרעות חרדה, במיוחד הפרעת חרדה כללית (GAD), הפרעת דחק פוסט-טראומטית (PTSD) ובכאב כרוני. ישנם גם מחקרים המצביעים על פוטנציאל השימוש שלה לטיפול בתסמונת המעי הרגיז (IBS), שבהם התרופה הראתה השפעה במתן הקלה על כאבים והפחתת דלקת במערכת העיכול.
מנגנון פעולה > פרמקודינמיקה

טיאנפטין היא אגוניסט לחלק מקולטני μ-אופיאטים, פעולה שאחראית, בין היתר, על תכונותיה נוגדות הדיכאון והחרדה. בניגוד לתרופות אופיאטיות אחרות, השפעתה על קולטני µ אינה גורמת לתגובה חריפה של התמכרות, ודיכוי נשימתי במינונים נורמליים. כמו כן, טיאנפטין פועלת בוויסות המערכת הסרוטונרגית והגלוטמטרגית. היא מעכבת את פעולתה של מערכת הגלוטמטרגית, אשר נמצאת קשורה למצבים של דיכאון וחרדה, ומשפיעה על נוירופלסטיות, היכולת של המוח להסתגל לשינויים ולהתמודד עם לחצים.
מנגנון פעולה > פרמקוקינטיקה

הזמינות ביולוגית של טיאנפטין דרך הפה היא 99%, וניתנן במתן פומי. התרופה מתפנה בכבד, בו היא עוברת תהליך מטבוליזם באמצעות β-אוקסידציה. זמן מחצית חיים של טיאנפטין הוא בין 2.5 ל-3 שעות, ובקרב קשישים, עשוי להיות מעט ארוך יותר (בין 4 ל-9 שעות). ברוב המקרים, טיאנפטין מופרשת דרך מערכת השתן (65%) והצואה (15%).
תופעות לוואי

כמו כל תרופה, טיאנפטין עשויה לגרום לתופעות לוואי. תופעות הלוואי הנפוצות ביותר כוללות פה יבש, עייפות, בחילה, וסחרחורת.
בשימוש ממושך או במינונים גבוהים, טיאנפטין עשויה לגרום לפיתוח תלות תרופתית, ולהתפתחות תסמיני גמילה עם הפסקת טיפול. תופעות לוואי נוספות עשויות לכלול חוסר יציבות במצב רוח, כאב ראש, והפחתה במיקוד ובתשומת לב.
התוויות נגד

לא מומלץ להשתמש בטיאנפטין במטופלים עם רגישות לחומר הפעיל. יש לנקוט בזהירות מיוחדת כאשר מדובר במטופלים עם היסטוריה של התמכרות לתרופות או סמים אחרים. בשל הפוטנציאל של טיאנפטין לגרום להתמכרות בשימוש לא מבוקר, יש לוודא שהשימוש בה נעשה תחת פיקוח רפואי הדוק.
תגובות בין תרופתיות

שימוש במקביל לתרופות מדכאות מערכת העצבים המרכזית עלול להעצים תופעות לוואי.
מחקר ופיתוח

מחקרים קליניים ומעבדתיים מצביעים על הפוטנציאל של טיאנפטין לטיפול במגוון הפרעות נפשיות ופסיכולוגיות נוספות מעבר לדיכאון. ישנם מחקרים שמצביעים על יכולת התרופה לסייע במצבים של חרדה כרונית, PTSD, ואף טיפול בכאבים נוירופתיים. התעניינות נוספת נוגעת לפוטנציאל השפעתה על תהליכים נוירופלסטיים במוח, דבר שיכול להוות פריצת דרך עבור טיפולים עתידיים בהפרעות קוגניטיביות.
בטיחות במהלך הריון והנקה

לגבי השימוש בטיאנפטין במהלך הריון והנקה, אין מספק מידע להמליץ על שימוש בטוח. מאחר שהתרופה מפורקת דרך המערכת הכבדית והשתן, היא עשויה להשפיע גם על תהליכים פיזיולוגיים בקרב נשים בהריון. לכן, השימוש בה בהריון או בזמן הנקה נעשה רק בהתייעצות רפואית.
מעמד חוקי

הסטטוס החוקי של טיאנפטין משתנה ממדינה למדינה. במדינות רבות היא נתפסת כתרופת מרשם בלבד, בעוד שבחלק ממדינות אחרות הוחמרה רגולציית השימוש בה בעקבות דיווחים על שימוש לרעה. במדינות כמו ארצות הברית, קיימת אזהרה רשמית של ה-FDA בעקבות דיווחים על מקרים של מנת יתר ושימוש לא מבוקר שהוביל לפגיעות חמורות.
הערות שוליים

↑  ערךPubChem Tianeptine
↑  סקירה מדעית על טיאנפטין
↑  מידע נוסף באתר Mayo Clinic
↑  אזהרת ה-FDA לגבי טיאנפטין
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הגביע ההונגרי

| --- | --- |

 ענף:  כדורגל
 תאריך ייסוד:  1909
 ארגון מפעיל:  התאחדות הכדורגל ההונגרית
 מספר מתמודדים:  128
 מדינות משתתפות:  הונגריה הונגריה
 זוכה:  פץ' (2024)
 הכי הרבה זכיות:  פרנצווארוש (24)
 מפעל מקביל:  ליגת העל ההונגרית
 MOL Magyar Kupa
 
הגביע ההונגרי בו זכתה פרנצווארוש בשנת 2016
הגביע ההונגרי (בהונגרית: Magyar Kupa מטעמי חסויות נקרא MOL Magyar Kupa) הוא מפעל הכדורגל השני בחשיבותו בהונגריה. המפעל, המנוהל על ידי התאחדות הכדורגל ההונגרית, משוחק בשיטת גביע (המפסיד יוצא, או "נוקאאוט").
המפעל נוסד בשנת 1909, על ידי ההתאחדות ההונגרית (בהונגרית: "Magyar Labdarúgó Szövetség"), 8 שנים לאחר היווסדות הליגה ההונגרית בכדורגל (בהונגרית: "Nemzeti Bajnokság").
מלבד כל המועדונים המקצוענים של הונגריה משתתפים מועדוני חובבים רבים מדי שנה מהליגות הנמוכות, קבוצות אלו מעפילות באמצעות תחרויות גביע מקומיות.
הקבוצה המצליחה ביותר במסגרת טורניר זה היא פרנצווארוש המחזיקה ב-24 תארים, כאשר אחריה מ.ט.ק. בודפשט המחזיקה ב-12 תארים ואויפשט המחזיקה ב-11 תארים. מחזיקת הגביע הנוכחית נכון ל-2024 היא קבוצת פץ', שזכתה בתואר לראשונה בתולדותיה.
מחזיקת הגביע ההונגרי משתתפת במוקדמות הקונפרנס ליג האירופית של אופ"א.
היסטוריה

משחק הכדורגל הראשון המתועד בהונגריה התקיים ב-1901, כאשר משחק הכדורגל הראשון המתועד במסגרת הגביע ההונגרי שנוסד ב-1909, התקיים ב-1910 בין מ.ט.ק. בודפשט לבודפשטי טי.סי. (טורנה קלוב). בשנים הראשונות במסגרת הטורניר נשלטו על ידי המועדונים מעיר הבירה בודפשט כמו מ.ט.ק בודפשט ופרנצווארוש, כאשר בודפשט זכתה בשישה גביעים ופרנצווארוש ב-4 גביעים מתוך 11 העונות הראשונות של המפעל, כאשר בתווך זוכה קישפשטי (הגלגול הקודם של בודפשט הונבד) ב-1926, הקבוצה הראשונה שזוכה שאיננה אחת מהמועדונים הללו. השנים הבאות מתחילת שנות ה-30 התאפיינו בזכיות של מועדונים שונים כמו בוצקאי (מדברצן), קרולטי III (מבודפשט), הונגריה FC (גלגול נוסף של מ.ט.ק בודפשט), פרנצווארוש עם 2 תארים נוספים, וסורושקאר. בשנות ה-40 בצל מלחמת העולם השנייה זכתה סולונוק בגביע הראשון שלה, ושוב פרנצווארוש שהשלימה 4 תארים נוספים. בשנות ה-50 התקיימו 3 תחרויות בלבד מפאת המרד ההונגרי שהתקיים ב-1956. בצל זאת זכתה בודפשט בסטיה (מ.ט.ק בודפשט של היום) בתואר נוסף, ואשאש בתואר הגביע הראשון שלה, ופרנצווארוש בתואר הגביע ה-10 שלה. ב-1965 זכתה גיור בתואר הראשון שלה, לאחריו הגיעו עוד 2 ברצף, וב-1969 זכתה אויפשט בתואר הראשון שלה, כאשר הגנה עליו גם בשנה לאחר מכן, ב-1970.
לאורך שנות ה-70 תואר הגביע התחלק בין פרנצווארוש (שזכתה 4 פעמים), דויסגיור (פעמיים), ושאש, אויפשט וגיור (פעם אחת כ"א). ב-1976 זו הייתה גם הפעם הראשונה שבה גמר הגביע היה בטורניר סבב, במקום נוקאאוט. בשנות ה-80, אויפשט זכתה בשלושה גביעים, בעוד בודפשט הונבד הניפה את הגביע פעמיים וסיופוק זכתה בפעם הראשונה בהיסטוריה שלה. שנות ה-90 התחילו בהיסטוריה כאשר פקסי זכתה בפעם הראשונה שלה לאחר ניצחון על בודפשט הונבד בגמר, ובהמשך פרנצווארש זכתה בגביע ארבע פעמים נוספות. בשנת 1999 הייתה היסטוריה נוספת כאשר דברצן ו.ס.ק. זכתה בגביע הראשון שלה.
בתחילת שנות ה-2000, הגביע ההונגרי נשלט על ידי דברצן שהבליחה על ידי זכייה בשלושה גביעים ב-2001, 2008, ו-2010. הדומיננטיות של דברצן נקטעה על ידי אויפשט ב-2002, ופרנצווארוש ב-2003, וב-2004, בעוד בודפשט הונבד זכתה בגביע ב-2007 וב-2009. זוכים אחרים בגביע שאינם בודפשט היו וידאוטון ב-2006 ו-סופרון ב-2005.
בשנות ה-2010 נמשכה הדומיננטיות של המועדונים שלא מבודפשט. דברצן הצליחה לזכות בגביע פעמיים בעונות 2011/2012, ובעונת 2012/2013 בעוד שקסקמט הניפה את הגביע ב-2010/2011 עם זאת, אויפשט זכתה באופן מפתיע בגביע של עונת 2013/2014 בעוד פרנצווארוש שנבנתה מחדש, זכתה 3 עונות ברציפות: 2014/2015, 2015/2016 ו-2016/2017. בהמשך הוסיפה אויפשט 2 גביעים נוספים (2017/2018, 2020/2021), וידי (וידאוטון) גביע נוסף, ובודפשט הונבד שהגדילה גם היא את ארון התארים שלה. ב-2021/2022 זכתה פרנצווארוש בגביע ה-24 שלה והגדילה את הפער מהשאר, כאשר זלאגרסגי ט.א. ופאקס, זכו אף הם בפעם הראשונה בהיסטוריה בגביע ב-2022/2023, ו-2023/2024.
שם המפעל לאורך השנים

1909–1951 הגביע ההונגרי (magyar kupa)
1951–1990 גביע העם של הרפובליקה ההונגרית (Magyar Népköztársaság-kupa)
1990–1996 הגביע ההונגרי (magyar kupa)
1996–1999 הגביע ההונגרי סמסונג (Samsung-magyarkupa)
1999–2000 הגביע אייס הזהב ההונגרי (Arany Ászok-magyarkupa)
2000–2001 גביע אייס הזהב (Arany Ászok-kupa)
2001–2020 הגביע ההונגרי (Magyar Kupa)
2020– גביע MOL ההונגרי (MOL Magyar Kupa)